Návrh Nariadenie Rady ktorým sa mení a dopĺňa nariadenie (ES) č. 234/2004 o určitých reštriktívnych opatreniach voči Libérii a ktorým sa zrušuje nariadenie (ES) č. 1030/2003





[pic] | KOMISIA EURÓPSKYCH SPOLOČENSTIEV | Brusel, 31.5.2007 KOM(2007) 296 v konečnom znení Návrh NARIADENIE RADY ktorým sa mení a dopĺňa nariadenie (ES) č. 234/2004 o určitých reštriktívnych opatreniach voči Libérii a ktorým sa zrušuje nariadenie (ES) č. 1030/2003 (predložená Komisiou) ODÔVODNENIE 1. Nariadenie Rady (ES) č. 234/2004 týkajúce sa Libérie v zmenenom a doplnenom znení uplatňuje zákaz poskytovania určitých služieb súvisiacich so zbraňami a vojenskými vybavením a zákaz dovozu surových diamantov v súlade so spoločnou pozíciou č. 2007/193/SZBP a súvisiacimi spoločnými pozíciami, rezolúciou Bezpečnostnej rady OSN č. 1521(2003) a ostatnými súvisiacimi rezolúciami Bezpečnostnej rady OSN. 2. Bezpečnostná rada OSN sa prostredníctvom rezolúcie č. 1753(2007) z 27. apríla 2007 okrem iného rozhodla ukončiť uplatňovanie opatrení v súvislosti s diamantmi. 3. Následne na to bola Libéria od 4. mája 2007 zahrnutá do certifikačnej schémy Kimberleyského procesu. V súlade s tým bude Libéria prostredníctvom nariadenia Komisie zapísaná do zoznamu účastníkov z prílohy II k nariadeniu (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi. 4. Vzhľadom na uvedené Komisia navrhuje zrušiť ustanovenia nariadenia (ES) č. 234/2004 umožňujúce uplatňovať zákaz dovozu surových diamantov z Libérie a zákaz obchádzania tohto zákazu. Návrh NARIADENIE RADY ktorým sa mení a dopĺňa nariadenie (ES) č. 234/2004 o určitých reštriktívnych opatreniach voči Libérii a ktorým sa zrušuje nariadenie (ES) č. 1030/2003 RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 60 a 301, so zreteľom na spoločnú pozíciu č. 2007/.../SZBP, ktorou sa mení a dopĺňa spoločná pozícia č. 2007/193/SZBP týkajúca sa určitých reštriktívnych opatrení v súvislosti s Libériou[1]. so zreteľom na návrh Komisie, keďže: (1) Spoločná pozícia č. 2004/137/SZBP z 10. februára 2004 o reštriktívnych opatreniach voči Libérii stanovila uplatňovanie opatrení stanovených rezolúciou BR OSN č. 1521(2003) týkajúcou sa Libérie, okrem iného vrátane zákazu dovozu surových diamantov z Libérie. Tento zákaz bol spoločnou pozíciou č. 2007/193/SZBP[2] nedávno obnovený na obdobie šiestich mesiacov. Dňa 27. apríla 2007 Bezpečnostná rada OSN prijala rezolúciu č. 1753(2007). Okrem iného sa v nej rozhodlo o ukončení uplatňovania opatrení v súvislosti s diamantmi. Následne na to bola Libéria od 4. mája 2007 zahrnutá do certifikačnej schémy Kimberleyského procesu. V súlade s tým by Libéria mala byť zapísaná do zoznamu účastníkov z prílohy II k nariadeniu (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi. (2) Nariadením Rady (ES) č. 234/2004[3] sa okrem iného zakazuje dovoz surových diamantov z Libérie. (3) Článok 6 ods. 1 nariadenia (ES) č. 234/2004, ktorým sa zakazuje dovoz surových diamantov z Libérie do Spoločenstva a článok 6 ods. 3, ktorým sa zakazuje obchádzanie tohto zákazu, by sa mali preto zrušiť s retroaktívnym účinkom k 27. aprílu 2007, PRIJALA TOTO NARIADENIE: Článok 1 V článku 6 nariadenia (ES) č. 234/2004 sa zrušuje odsek 1 a 3. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Uplatňuje sa od 27. apríla 2007. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda [1] Ú. v. EÚ L [ ],[2007], s. []. [2] Ú. v. EÚ L 41, 13.2.2007, s. 17. [3] Ú. v. EÚ L 40, 12.2.2004, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).